12.6.2023
RO
Jurnalul Oficial al Uniunii Europene
C 205/39
4.
Al patrulea motiv, întemeiat pe încălcarea acordului-cadru semnat între AIPN [autoritatea împuternicită să facă numiri] a Curții și reclamantă, care prevede că deciziile AIPN privind o organizație sindicală sau profesională reprezentativă și semnatară a acordului menționat nu pot fi luate fără cunoștința grefierului, astfel cum a fost cazul în speță.
Acțiune introdusă la 18 aprilie 2023 – Kivikoski și alții/Consiliul (Cauza T-202/23) (2023/C 205/44) Limba de procedură: franceza Părțile Reclamanți: Ville Kivikoski (Wezembeek-Oppem, Belgia) Ottavia Maffia (Bruxelles, Belgia), Peter Pristovnik (Bruxelles) (reprezentant: N. de Montigny, avocată) Pârât: Consiliul Uniunii Europene Concluziile Reclamanții solicită Tribunalului: — anularea deciziei din 13 iulie 2022; — anularea, în măsura în care este necesar, întrucât motivează decizia din 13 iulie 2022, a deciziei de respingere a reclamației din 2 februarie 2023; — obligarea pârâtului la plata cheltuielilor de judecată.
Motivele și principalele argumente În susținerea acțiunii lor împotriva deciziei secretarului general al Consiliului din 13 iulie 2022 de a nu îi promova în cadrul exercițiului de promovare 2022, reclamanții invocă două motive. 1.
Primul motiv, întemeiat pe nelegalitatea deciziei contestate în măsura în care aceasta se întemeiază pe o aplicare incorectă a normelor și a ratelor statutare aplicabile în ceea ce privește promovarea, care încalcă Statutul funcționarilor Uniunii Europene și a cauzat pierderea unei șanse serioase a acestora de a putea fi promovați la gradul AST 8. 2.
Al doilea motiv, întemeiat pe încălcarea principiilor previzibilității și securității juridice și pe faptul că au suferit o inegalitate de tratament nelegală, întemeiată pe apartenența lor la gradul AST 7, neprevăzută de legiuitor.